

**REPUBLIKA HRVATSKA**

**KRAPINSKO – ZAGORSKA ŽUPANIJA**

**ŽUPANIJSKA SKUPŠTINA**

**Odbor za izbor i imenovanja**

KLASA: 021-04/18-01/05

URBROJ: 2140/01-01-18-1

Krapina, 19. siječnja 2018.

Na temelju članka 8. Odluke o osnivanju Županijskog savjeta mladih („Službeni glasnik Krapinsko – zagorske županije“, broj 15/14.) Odbor za izbor i imenovanja na svojoj 7. sjednici održanoj 19. siječnja 2018. godine donosi

**IZVJEŠĆE**

o provjeri formalnih uvjeta kandidatura istaknutih za

članove / članice Županijskog savjeta mladih i njihove zamjenike

Županijska skupština Krapinsko – zagorske županije je dana 5. prosinca 2017. godine temeljem članka 9. Zakona o savjetima mladih („Narodne novine“, broj 41/14.), članka 6. Odluke o osnivanju Županijskog savjeta mladih Krapinsko – zagorske županije ( „Službeni glasnik Krapinsko – zagorske županije“, broj 15/14.) i Zaključka KLASA: 021-04/17-01/52, URBROJ: 2140/01-02-17-2 od 20. listopada 2017. godine na mrežnim stranicama Krapinsko – zagorske županije objavila Javni poziv za isticanje kandidatura za članove Županijskog savjeta mladih i njihovih zamjenika KLASA: 021-04/17-01/52, URBROJ: 2140/01-01-17-3 od 30. listopada 2017. godine.

Kandidature su se zaprimale u Pisarnici Krapinsko – zagorske županije, Krapina, Magistratska 1 ili putem pošte u razdoblju od 5. prosinca 2017. godine do 4. travnja 2017. godine.

Sukladno članku 7. Odluke o osnivanju Županijskog savjeta mladih pravo predlaganja kandidatura za članove Savjeta mladih i njihove zamjenike imaju: udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj, neformalne skupine mladih koje se sastoje od najmanje 50 mladih s prebivalištem ili boravištem na području Županije (dalje u tekstu: ovlašteni predlagatelji).

Kada kandidaturu ističe neformalna skupina mladih, za pravovaljanost kandidature za člana Savjeta mladih i njegova zamjenika dužna je prikupiti najmanje 50 potpisa, a kandidaturu potpisuju prva tri po redu potpisnika.

Ovlašteni predlagatelji dužni su prilikom isticanja kandidatura za članove Savjeta mladih predložiti i zamjenika za svakoga kandidata za člana Savjeta mladih.

Savjet mladih čini jedanaest članova i jedanaest zamjenika članova, uključujući predsjednika i zamjenika predsjednika, koje bira Županijska skupština na vrijeme od tri godine, računajući od dana konstituiranja Savjeta mladih

U Savjet mladih biraju se osobe koje u trenutku podnošenja kandidatura za članstvo u Savjetu mladih imaju od navršenih petnaest do navršenih trideset godina života s prebivalištem ili boravištem na području Krapinsko – zagorske županije.

Ovlašteni predlagatelji bili su dužni kandidature za članove Savjeta mladih i njihove zamjenike isticati na propisanim obrascima ( SM-1 Prijedlog kandidata za člana i zamjenika člana Županijskog savjeta mladih, uz koji se prilaže obrazac SM 1-2 Očitovanje o prihvaćanju kandidature za člana i zamjenika člana Županijskog savjeta mladih i obrazac SM 1-3 Očitovanje predlagatelja da su kandidati za člana i zamjenika člana Županijskog savjeta mladih predloženi u skladu s aktima predlagatelja, te - SM-2 Prijedlog kandidata za člana i zamjenika člana Županijskog savjeta mladih – predlagatelj - neformalna skupina mladih uz koji se prilaže obrazac SM-2-2 Očitovanje o prihvaćanju kandidature za člana i zamjenika člana Županijskog savjeta mladih i SM 2-3 Obrazac za prikupljanje potpisa predlagatelja – neformalne skupine mladih, ukoliko je predlagatelj neformalna skupina mladih) koji su bili dostupni na mrežnim stranicama Županije ([www.kzz.hr](http://www.kzz.hr)) pod „Natječaji i javni pozivi“.

Uz kandidaturu predlagatelji su trebali obvezno priložiti:

- životopis kandidata (za člana i zamjenika člana),

- presliku osobne iskaznice (obostrano) ili uvjerenje o prebivalištu/boravištu ne starije od 30 dana, te

- potvrdu o nekažnjavanju.

Odbor za izbor i imenovanja utvrđuje da je zaključno s danom 4. siječnja 2018. godine zaprimljeno ukupno 16 prijedloga kandidatura, od kojih je jedna istaknuta od neovlaštenog predlagatelja. Naime, Savjet mladih Općine Konjščina istaknuo je kandidaturu MONIKE KEREŠA i zamjenika kandidatkinje SVENA GALINE, međutim isti nije, sukladno Zakonu o savjetima mladih ovlašteni predlagatelj, stoga istaknuta kandidatura nije uzeta kao važeća.

Sukladno članku 8. Odluke o osnivanju Županijskog savjeta mladih Odbor za izbor i imenovanja utvrđuje da su istaknute sljedeće kandidature (prema redoslijedu pristizanja):

1. predlagatelj GRADSKO DRUŠTVO CRVENOG KRIŽA KRAPINA

- kandidat: DENI HRŠAK

- zamjenica kandidata: MIA KRANJČEC

2. predlagatelj: MREŽA UDRUGA ZAGOR

- kandidatkinja: NIKOLINA BERTOL

- zamjenica kandidata: SANDRA PLEČKO

3. predlagatelj: VIJEĆE UČENIKA GIMNAZIJE ANTUNA GUSTAVA MATOŠA ZABOK

- kandidat: LOVRO SREBAČIĆ

- zamjenik kandidata: VID LEŽ

4. predlagatelj: HUMSKA UDRUGA MLADIH

- kandidat: MARIO LIPNJAK

- zamjenica kandidata: DRAŠKOVIĆ KATARINA

5. predlagatelj: FORUM MLADIH SDP KRAPINSKO – ZAGORSKE ŽUPANIJE

- kandidat: HRVOJE NOVAK

- zamjenica kandidata: IVA GORIČKI

6. predlagatelj: FORUM MLADIH SDP KRAPINSKO – ZAGORSKE ŽUPANIJE

- kandidatkinja: LUCIJA BUHIN

- zamjenik kandidatkinje: MATIJA KRAŠEVAC

7. predlagatelj: MLADI HNS-a KRAPINSKO – ZAGORSKE ŽUPANIJE

- kandidat: JURICA VUGREK

- zamjenica kandidata: KRISTINA BROZD

8. predlagatelj: UDRUGA MLADIH FENIKS

- kandidatkinja: PETRA VUKOVIĆ

- zamjenica kandidatkinje: ELIZABETA ŠKVORČEC

9. predlagatelj: UDRUGA MLADIH FENIKS

- kandidatkinja: MARIJA JAGEČIĆ

- zamjenica kandidatkinje: PETRA BENKO

10. predlagatelj: ORGANIZACIJA MLADIH HSS-a

- kandidatkinja: MAJA MARTINJAK

- zamjenik kandidatkinje: TOMISLAV VEŠLIGAJ

11. predlagatelj: UDRUGA MLADIH SKA (Skupina krapinskih alternativaca) KRAPINA

- kandidatkinja: IVANA KRAPINEC

- zamjenik kandidatkinje: NEVEN MALARIĆ

12. predlagatelj: DOBROVOLJNO VATROGASNO DRUŠTVO KUMROVEC

- kandidatkinja: DANIJELA LONČAR

- zamjenik kandidatkinje: MARTIN SPORIŠ

13. predlagatelj: DRUŠTVO „NAŠA DJECA“ RADOBOJ

- kandidatkinja: VALENTINA CEROVEC

- zamjenik kandidatkinje: MATIJA VIDOVIĆ

14. predlagatelj: DOBROVOLJNO VATROGASNO DRUŠTVO ŠAGUDOVEC

- kandidatkinja: KRISTINA RAFAJ

- zamjenica kandidatkinje: ANA PTIĆ

15. predlagatelj: ŠPORTSKO DRUŠTVO TUHELJ

- kandidatkinja: ŽELJKA KRAMARIĆ

- zamjenik kandidatkinje: FILIP MAJERIĆ

Odbor za izbor i imenovanja je utvrdio da su gore navedene kandidature su pravovremene, te sve ispunjavaju formalne uvjete Javnog poziva.

Sukladno utvrđenom, Odbor za izbor i imenovanja utvrđuje Popis važećih kandidatura za izbor članova/ članica Županijskog savjeta mladih, koji je prilog ovog Izvješća, te se uz Izvješće dostavlja Županijskoj skupštini i objavljuje na službenim stranicama Krapinsko – zagorske županije.

Sukladno članku 9. Odluke o osnivanju Županijskog savjeta mladih, Županijska skupština će na prvoj sjednici nakon objave Popisa važećih kandidatura raspravljati Izvješće o provjeri formalnih uvjeta i s Popisa važećih kandidatura za članove / članice Županijskog savjeta mladih i njihove zamjenike tajnim glasovanjem birati članove / članice i zamjenike članova Savjeta mladih.

**PREDSJEDNIK**

**Odbora za izbor i imenovanja**

v.r.Tomislav Končevski

Prilog:

Popis važećih kandidatura za članove / članice

Županijskog savjeta mladih i njihove zamjenike

Dostaviti:

1. Županijska skupština Krapinsko – zagorske županije,

n/p gđe Vlaste Hubicki, predsjednice,

2. Za objavu na mrežnim stranicama Županije,

3. Pismohrana.